**Samgönguáætlun Suðurlands 2017 – 2026**

**Unnin fyrir stjórn SASS**

1. **Efnisyfirlit**
2. **Inngangur**
3. **Vegir á Suðurlandi**

**A. Nýframkvæmdir – Þjóðvegur 1, stofnbrautir og tengivegir**

**B. Viðhald vega**

**C. Öryggi á vegum**

1. **Fjarskipti á Suðurlandi**

**A. Ljósleiðari**

**B. GSM-samband**

1. **Flugvellir á Suðurlandi**
2. **Vestmannaeyjaflugvöllur**
3. **Hornafjarðarflugvöllur**
4. **Aðrir flugvellir**
5. **Almenningssamgöngur**
6. **Strætó**
7. **Flugsamgöngur**
8. **Hafnir á Suðurlandi**
9. **Höfn í Hornafirði**
10. **Þorlákshöfn**
11. **Sandeyjarhöfn**
12. **Vestmannaeyjahöfn**
13. **Ferjusiglingar – Þjóðvegurinn til Eyja**
14. **Annað**
15. **Inngangur**

Í þessari skýrslu eru tekin saman verkefni sem blasa við Sunnlendingum að gera þarf í samgöngumálum 2017-2026. Sveitarfélögin á Suðurlandi telja afar brýnt að fjármagni verði veitt í þessi verkefni þannig að þau komi til framkvæmda á næstu 10 árum. Sum verkefnin þola vart bið. Öll verkefnin snúa að öryggi og velferð íbúa og þeirra fjölmörgu gesta sem sækja Suðurland heim á hverjum degi.

 Tilgangurinn með skýrslunni er að marka stefnu fyrir Suðurland í samgöngumálum, gera grein fyrir helstu áætlunum og koma með tillögu að forgangsröð verkefna. Samgöngur sem fjallað verður um í þessari skýrslu er ætlað að ná yfir vegamál, hafnarmál, almenningssamgöngur, flugvelli og fjarskiptamál á Suðurlandi.

 Það er sýn skýrsluhöfunda að hún muni nýtast til þess að tryggja enn frekar að stjórnvöld ráðist í nauðsynlegar framkvæmdir í samgöngu- og fjarskiptamálum á Suðurlandi, íbúum til hagsbóta.

1. **Vegir á Suðurlandi**
	1. **Nýframkvæmdir – Þjóðvegur 1, stofnbrautir og tengivegir**

**1 Suðurlandsvegur-Hringvegur** - Ný brú á Ölfusá. *Er á dagskrá skv. ósamþykktri samgönguáætlun.*

**1 Suðurlandsvegur-Hringvegur** - Göngubrú á Ölfusá. *Er ekki komið í samgönguáætlun.*

**1 Suðurlandsvegur, stofnvegir og tengivegir**

- Lagfæra aðreinar og afreinar á mjög mörgum stöðum ekki bara á stofnvegum heldur tengivegum líka, til að auka umverðaröryggi.

**1 Suðurlandsvegur-Hringvegur -** Huga þarf að breikkun vegaxla fyrir hjólandi ferðamenn þar sem þeim fjölgar gríðarlega. Á kannski að fara að huga að ákveðnum hjólastígapeningum sem gætu einnig nýst sem hlaupaleiðir með stofnvegunum?

**1 Suðurlandsvegur-Hringvegur** - Forgangsmál í samgöngumálum í Skaftárhreppi snúa helst að því að útrýma einbreiðum brúm í sveitarfélaginu.

**1 Suðurlandsvegur-Hringvegur** - Brúin á Jökulsá á Sólheimasandi er fyrsta einbreiða brúin sem ökumenn, þ.m.t. útlendingar koma að á ferð sinni um hringveginn og koma vestan að. Brúin verður því að hafa algeran forgang við fækkun einbreiðra brúa.

**1 Suðurlandsvegur-Hringvegur** - Láglendisvegur um Mýrdal - Sveitarstjórn Mýrdalshrepps hefur lagt mikla áherslu á að losna við veginn um Reynisfjall og Gatnabrún og er gert ráð fyrir nýjum láglendisvegi um Mýrdal á aðalskipulagi sveitarfélagsins.

**1 Suðurlandsvegur-Hringvegur** - Almennt um þjóðveg 1 í Austur- og Vestur-Skaftafellssýslum. Lítið hefur verið gert í umbótum á þjóðvegi 1 í gegnum sveitarfélögin síðustu 7 árin ef undanskilið er endurnýjun á slitlagi á nokkrum köflum.

- Vegaxlir vantar. Vegaxlir myndu stórauka vegöryggi og tryggja hjólandi umferð öruggara pláss.

- Af- og aðreinar vantar.

- Koma þarf upp öruggum áningastöðum og vegútskotum fyrir ferðamenn og þeim valin staðsetning þar sem útsýni, umhverfi eða menning teljast athyglisverð. (Sjá skýrslu Vegagerðarinnar og Nattsa um vegútskot frá 2016)

**1 Suðurlandsvegur-Hringvegur** - Afar mikilvægt er að koma vinnu við nýjan veg um Hornfjarðarfljót í framkvæmd. Sú framkvæmd leysir af hólmi þrjár einbreiðar brýr og styttir hringveginn um 12km.

**1 Suðurlandsvegur-Hringvegur** - Tuttugu og tvær einbreiðar brýr eru á þjóðvegi nr. 1 í Austur- Skaftafellssýslu. Einbreiðum brúm þarf að útrýma.

**1 Suðurlandsvegur og aðrar stofnbrautir** - Stækka og fjölga útskotum á vinsælum stöðum ferðamanna farið að valda umtalsverðri slysahættu.

**34 Eyrarbakkavegur** - Hringtorg og undirgöng á mótum Eyrarbakkavegar/ Eyravegar/ Suðurhóla/Hagalækjar.

**310 Votmúlavegur** - Færsla Votmúlavegar við bæina Austurkot og Votmúla.

**318 Langholtsvegur** - Hringtorg á gatnamótum Hrunamannavegar og Langholtsvegar á Flúðum.

**329 Mástunguvegur** – Tekið verði til alvarlegrar skoðunar nýtt vegstæði. Sá vegur liggur að Laxárdal.

**355 Reykjavegur** - Reykjavegurinn kominn á samgönguáætlun og leggur sveitarstjórn Bláskógabyggðar mikla áherslu á að engin breyting verði á því að framkvæmdin fari í útboð í haust.

1. **Viðhald vega**

**1 Suðurlandsvegur-Hringvegur** - Breikkun Suðurlandsvegar milli Hveragerðis og Selfoss. *Er á* dagskrá skv. samgönguáætlun.

**1 Suðurlandsvegur-Hringvegur** - Bæjarráð Hveragerðisbæjar minnir á mikilvægi vegbóta á milli Hveragerðis og Selfoss en sá vegkafli er einn hættulegasti vegkafli landsins. Inn á veginn tengist fjöldi hliðarvega sem skapar gríðarlega hættu sérstaklega þar sem umræddur vegur er einn fjölfarnasti vegur landsins.

**30 Skeiða- og Hrunamannavegur** - Brúarhlöð norður að Biskupstungnabraut. Ljúka þarf að byggja þennan veg upp, það er einungis kaflinn frá Brúarhlöðum og að Biskupstungnabraut sem er eftir.

**30 Skeiða- og Hrunamannavegur** – Breikka verður Stóru-Laxárbrú.

**35 Biskupstungnabraut** - Mikilvægt er að viðhaldi á Biskupstungnabraut verði vel sinnt, gríðarleg umferð er um veginn og þar hafa orðið nokkur banaslys á síðustu misserum.

**36 Þingvallavegur** - Vegurinn um þjóðgarðinn er farinn að láta verulega á sjá og er mikilvægt að bregðast við eins fljótt og auðið er áður en stórslys verður.

**37 Laugarvatnsvegur** - Nauðsynlegt er að farið verði í að sinna viðhaldi, styrkingu og breikkun vegarins.

**35 Kjalvegur** - Mikilvægt er að haldið verði áfram með styrkingu Kjalvegar enda er vegurinn fjölfarinn og umferð um hann er alltaf að aukast.

**206 Holtsvegur** Setja þarf bundið slitlag á Holtsveg.

**215 Reynisfjara** - Vegur allt of mjór og allir kantar brotnir og ónýtir.

**218 Dyrhólaey** - Vegur allt of mjór og allir kantar brotnir og ónýtir.

**219 Péturseyjahringurinn** - Hringvegurinn um Pétursey er enn ekki lagður bundnu slitlagi.

**240 Stórhöfðavegur ofl.** - Illa farnir vegir í Vestmannaeyjum þarf að bæta, t.d. Stórhöfðaveg.

**242** – Ómalbikaða vegi í Rangárþingi eystra þarf að leggja á bundið slitlag/malbik.

**302 Urriðafossvegur** - Vegur sem ekki hafa verið malbikaðir ennþá og fá mikla umferð.

**305 Gaulverjabæjarvegur** - Slæmt ástand og mikið um hættuleg hvörf. (Sjá myndband frá Ólafi.)

**308 Hamarsvegur** - Vegur sem ekki hafa verið malbikaðir ennþá og fá mikla umferð.

**311 Súluholtsvegur** - Vegur sem ekki hafa verið malbikaðir ennþá og fá mikla umferð.

**321 Skeiðháholtsvegur** - Uppbygging afleggjara að Skeiðaháholti 3. Í hann var áður komið fjármagn, en ekki verið framkvæmt.

Í Skeiða- og Gnúpverjahreppur eru ónefndir aðrir vegir sem sem eru mjög efnislitlir og þarfnast ofaníburðar.

**324 Vorsabæjarvegur** – Uppbygging Vorsabæjarvegar

**326 Hælsvegur** – Uppbygging vegar að Háholti.

**327 Stangarvegur** – Uppbygging Stangarvegar

**328 Stóra-Núpsvegur** – Uppbygging Stóra-Núpsvegar

**340 Auðsholtsvegur** - Uppbygging Auðsholtsvegar

**341 Langholtsvegur** - Klára lagningu bundins slitlags á Langholtsveg í Hrunamannahreppi.

**344 Hrunavegur** - Uppbygging Hrunavegar upp að Hruna og síðan tening við Hrunamannaveg í Kirkjuskarði

**358 Einholtsvegur (Eystri-Tunga) -** Lögð er áhersla á úrbætur á veginum um Eystri-Tungu

**360 Grafningsvegur efri** - Setja bundið slitlag frá Úlfljótsvatni að Nesjavöllum.

**379 Þorlákshafnarvegur**, sérstaklega frá Þrengslavegi að Þorlákshöfn er mjög slitinn, tiltölulega mjór og á hann safnast töluvert vatn sem veldur slysahættu. Vegurinn þarfnast endurbóta. Eyrarbakkavegur frá Þorlákshafnarvegi að Óseyrarbrú er í verulega slæmu ástandi, vegurinn er siginn, holóttur og hættulegur. Yfirborð Óseyrarbrúar er einnig óslétt og þarfnast endurbóta.

**417 Bláfjallavegur** - Vegur Norðan Hlíðarvatns í Selvogi – gamli Krísuvíkurvegur. Mikilvægt er að hugað verði að lágmarksviðhaldi á veginum vegna þessara sögulegu staðreynda.

1. **Öryggi á vegum**

Ítrekuð eru mikilvægi þess að áformum sem fyrirhuguð eru varðandi úrbætur á þjóðvegakerfinu gangi eftir. Árleg umferðaraukning á þjóðvegum Suðurlands um 20 - 30% ár eftir ár, án breikkunar og verulegra endurbóta á þjóvegakerfinu, gengur ekki lengur og því er lögð rík áhersla á að úrbætur á vegakerfinu verði settar í forgang.

Fjármunir til viðhalds vegakerfis á Suðurlandi eru langt undir því sem nauðsynlegir eru til að tryggja umferðaröryggi. Mikill fjöldi einbreiðra brúa og vega án bundins slitlags eru slysagildrur sem mikilvægt er að verði fjarlægðar hið allra fyrsta. Bæta þarf allar merkingar vega, vara við hættusvæðum með ljósum og tryggja aðskildar akstursstefnur á fjölförnustu vegum Suðurlands.

Tryggja þarf nægjanlegt fjármagn til viðunandi vetrarþjónustu þannig að umferðaröryggi verði tryggt. Lögð er áhersla á að ný veglína um Mýrdal komist á 12 ára samgönguáætlun, sem enn hefur ekki tekist að ljúka við.

Leggja þarf áherslu á að sem fyrst verði gengið frá áætlun um að koma upp merktum áningarstöðum sem mæta þörfum ferðamanna á þjóðvegum landsins.

**39 Þrengslavegur** – Þrengslavegur er í heild sinni talinn mjór og með bröttum köntum sem er ákaflega óhentugt fyrir mikla umferð. Þá eru á honum flöskuhálsar sem bæði geta skapað hættu og óþægindi.

**39 Þrengslavegur** – Mjög mikilvægt er að útbúin verði klifurrein upp Skóghlíðarbrekku (Lyngbrekkur) sérstaklega fyrir vöruflutningabíla og bíla með tengivagna.

**43 Suðurstrandarvegur -** Það er mikilvægt með tilliti til atvinnustarfsemi og öryggissjónarmiða að Suðurstrandarvegi sé að lágmarki haldið opnum virka daga vikunnar og að hálkuvörnum sé sinnt á veginum.

**375 Arnabælisvegur** - Viðhald á veginum er af skornum skammti og ekki er greinanlegt að nokkur uppbygging hafi verið gerð á honum eftir að komið er framhjá bænum Grænhól sem er tæpan kílómetra frá vegamótum við þjóðveg 1. Á þessum kafla er vegurinn uppbyggður með bundnu slitlagi og hafa væntingar lengi staðið til þess að haldið yrði áfram veginn með slíkar vegbætur, enda löngu tímabært. Þar sem slitlaginu sleppir er vegurinn í verra ástandi en samanburðarhæfir vegir eru almennt.

**Almennar athugasemdir um öryggi á vegum**

Aukin vetrarþjónusta á vegum sem eru keyrðir meira en margir stofnvegir.

Lagfæra aðreinar og afreinar á mjög mörgum stöðum ekki bara á stofnvegum heldur tengivegum líka.

Verðum að fara að huga að breikkun vegaxla fyrir hjólandi ferðamenn þar sem þeim fjölgar gríðarlega. Á kannski að fara að huga að ákveðnum hjólastígapeningum sem gætu einnig nýst sem hlaupaleiðir með stofnvegunum?

Á allri leiðinni frá Reykjavík til Selfoss þarf að muna eftir þeim fjölda hjólandi vegfarenda sem um veginn fara en hjólreiðar á Suðurlandsvegi eru hreinlega lífshættulegar eins og ástand vegarins er nú.

Ávallt þarf að hafa í huga að Suðurlandsvegur um Hellisheiði er fjölfarinn fjallvegur og því þarf bæði vetrarþjónusta og viðhald að taka mið af þeirri staðreynd.

Aukið fé til viðhalds vega er megin málið ásamt lagfæringum á merkingum bæði yfirborði og almennum merkingum svo allir skilji, líka erlendir ferðamenn.

1. **Fjarskipti á Suðurlandi**
2. Ljósleiðari

Uppbygging ljósleiðarakerfis. Árborg hefur sótt um en ekki fengið úthlutun.

- hér komu fáar athugasemdir (bara þessi eina frá Árborg). Við þurfum að skálda eitthvað fallegt hérna!

1. GSM-samband

Bætt GSM samband (laga „dauða punkta“ í kerfinu)

- hér komu fáar athugasemdir. Við þurfum að skálda eitthvað fallegt hérna!

1. **Flugvellir á Suðurlandi**

Hornfjarðarflugvöllur. Viðhald flugvallar er mikilvægt og að ekki verði dregið úr möguleikum til að völlurinn geti nýst fyrir litlar og miðlungsstórar flugvélar eins og nú er.

Alþingi hefur haft til skoðunar að Hornafjarðarflugvöllur nýtist sem millilandaflugvöllur fyrir litla flugvélar. Þingsályktunartillaga þar um hefur því miður hefur ekki enn náð afgreiðslu. Nauðsynlegt er að hún verði endurflutt og fái afgreiðslu í þinginu. Þetta er mikið öryggismál fyrir flug lítilla flugvéla til og frá landinu. Mikið hagsmunamál fyrir svæðið opnar á gífurlega möguleika í auknum atvinnutækifærum og þjónustu.

Árborg hefur fundað með ISAVIA varðandi mögulega aðkomu þeirra að endurbótum á Selfossflugvelli. Nauðsynlegt að leggja slitlag á brautir o.fl.

Hér vantar meira, t.d. um Vey-flugvöll, Bakkaflugvöll og aðra flugvelli á Suðurlandi

1. **Almenningssamgöngur á Suðurlandi**
2. Strætó

Nauðsynlegt er að ríkisvaldið standi vörð um almenningssamgöngur í landinu. Skilgreina þarf lagaramma verkefnisins og tryggja því nægjanlegt rekstrarfjármagn. Skilvirkt lagaumhverfi um almenningssamgöngur er forsenda þess að sveitarfélögin á Suðurlandi sjái sér fært að halda áfram að halda utan um þetta verkefni. Staða mála nú er í raun algerlega óviðunandi fyrir sveitarfélögin en fyrirséð er að tap verður á rekstri almenningssamgangna hjá SASS þriðja árið í röð.

Kallað er eftir bættu rekstrarumhverfi almenningssamgangna á Suðurlandi og að staðið verði við fyrri samninga um endurgreiðslur gjalda.

Fjölga þarf ferðum strætó í tengslum við áætlun Herjólfs.

1. Almenningssamgöngur með flugi

Dýrt innanlandsflug er hamlandi fyrir íbúa á landsbyggðinni sem þurfa að sækja mikilvæga þjónustu og afþreyingu til höfuðborgarinnar. Landsbyggðin líður fyrir dýrt innanlandsflug þar sem verð á flugi gerir búsetu ósamkeppnishæfa um fólk og fyrirtæki. Sem dæmi um þetta þá kostar það 48.800 kr að fljúga fram og til baka frá Hornafirði til Reykjavíkur. Dýrt flug veldur því að fólk velur síður að setjast að á landsbyggðinni og flyst á brott eftir stutta dvöl. Minni líkur eru til þess að ferðamenn nýti sér dýrar flugsamgöngur. Það segir sig sjálft.

Niðurgreiða þarf innanlandsflug eins og aðrar almenningssamgöngur.

1. **Hafnir á Suðurlandi**
2. Höfn í Hornafirði

Grynnsli fyrir utan Hornafjörð. Grynnslin fyrir utan Hornafjörð takmarkar þróun útgerðar á Höfn, höfuðatvinnugreinar staðarins. Skipin taka ítrekað niðri þegar þau fara yfir þau. Innsiglingin á það til að lokast yfir vetrartímann fyrir stærstu skipin sem hefur í för með sér tekjumissir fyrir höfnina og samfélagið, þar sem aflanum er þá landað annars staðar.

1. Þorlákshöfn

Árborg hefur stutt við hafnarframkvæmdir í Þorlákshöfn

Mikilvægt er því að halda þessu endurbótaverkefni áfram svo höfnin geti sinnt þeirri þjónustu sem hún er að veita í dag. Til framtíðar er svo mjög mikilvægt að stækka höfnina svo hægt sé að taka á móti enn fleiri verkefnum á sviði flutninga á Suðurlandi.

1. Vestmannaeyjar

Nauðsynlegt er að bæta aðstöðu hafnarinnar í landi og stækka móttökuhús fyrir farþega vegna Herjólfs.

1. Landeyjahöfn

Nauðsynlegt er að fjármagna rannsóknir og endurbætur til að bæta innsiglingu hafnarinnar svo hægt sé að nýta höfnina sem heilsárshöfn.

Nauðsynlegt er að bæta aðstöðu hafnarinnar í landi og stækka móttökuhús fyrir farþega.

Setja þarf upp varanlega aðstöðu fyrir minni farþegaferju.

Setja þarf upp skjólgirðingu til að verja báta fyrir foksandi.

1. **Ferjusiglingar - Þjóðvegur til Vestmannaeyja**

Eyjamenn þurfa að reiða sig á samgöngur á sjó. Siglingar Herjólfs til Vestmannaeyja þarf að skilgreina sem hluta af þjóðvegakerfi Íslendinga. Gjaldtaka og þjónusta þarf að vera í samræmi við þá skilgreiningu. Fjölga þarf ferðum milli lands og Eyja, ekki minna en 6 ferðir á dag, alla daga ársins í Landeyjahöfn.

1. **Annað**

Löggæslumál umferðaröryggi. Efla embætti lögreglustjóra á Suðurlandi. Mikill fjöldi ferðamanna flestir fara um Suðurland. Víðáttumikið umdæmi fjölsótt hálendi. Mikil náttúruvá. Fjöldi lögreglumanna fyrir neðan meðaltal á landsvísu og um 7000 sumarhús á Suðurlandi sem þýðir dulin íbúafjöldi. Aukning í fjölda ferðamanna á næsta ári áætluð um 20%. Fjöldi dauðaslysa á hraðri uppleið.

Athygli er vakin á að engir vegir í Skeiða- og Gnúpverjahreppi finnst á þeirri samgönguáætlun sem nú er í gildi. Sætir það undrun sveitarstjórnar og annarra íbúa sveitarfélagsins.

Bæjarráð Hveragerðisbæjar ítrekar fyrri afstöðu þar sem hugmyndum um veggjöld var með öllu hafnað.

**Afurð - tilgangur með skýrslunni**

* 1. Kort sem sýna á myndrænan hátt það sem fjallað er um í skýrslunni.
	2. Útbúa kortin sem þekjur í kortagrunn.